देश के इलेक्ट्रॉनिक मीडिया नियामक प्राधिकरण- पीईएमआरए या पेमरा ने सभी टेलीविज़न चैनलों को निर्देश दिया है कि वह "जोश" कंडोम के विज्ञापन का प्रसारण बंद करें.समाचार एजेंसियों के अनुसार रमज़ान के महीने के दौरान मिली शिकायतों के बाद इस विज्ञापन को 'अनैतिक क़रार देते हुए' यह फैसला लिया गया है. 50 सेकेंड का यह विज्ञापन पाकिस्तान की मशहूर अभिनेत्री मथीरा पर फिल्माया गया है.इस विज्ञापन में दिखाया गया है कि नवविवाहित मथीरा के साधारण से दिखने वाले पति से पड़ोसी बीवी को ख़ुश रखने का राज़ पूछते हैं. वह "जोश" 



कंडोम का पैकेट दिखाते हुए कहते हैं, "अपने जीवन में जोश लाइए."मथीरा भी पड़ोस का दरवाज़ा खटखटाकर अपने पति को "शांत" करने के लिए बर्फ़ मांगती हैं.पाकिस्तान में इसे अमरीका का एक ग़ैर-लाभकारी संगठन बेचता है.यह संगठन परिवार नियोजन और एड्स से बचाव के बारे में जागरूकता के लिए काम करता है.पेमरा के प्रवक्ता फ़ख़रुद्दीन मुग़ल ने कहा कि पाकिस्तान के चैनलों पर और वह भी 



रमज़ान के महीने में दिखाए जा रहे ऐसे अनैतिक विज्ञापनों पर कड़ी करवाई होनी चाहिए.पाकिस्तान की ब्रॉडकास्टर्स एसोसिएशन को भेजे पत्र में फ़ख़रुद्दीन मुग़ल ने लिखा है, "यह विज्ञापन अश्लील है और अनैतिक है. यह हमारी सामाजिक-सांस्कृतिक और धार्मिक मान्यताओं के पक्ष में नहीं है."आधिकारिक आँकड़ों के अनुसार पाकिस्तान की जनसंख्या 18 करोड़ से अधिक हो गई है.पाकिस्तान में कट्टरवादी धर्मगुरु परिवार नियोजन को इस्लाम के विरूद्ध मानते हैं. इस वजह से परिवार नियोजन के लिए लोगों को जागरूक करना पाकिस्तान में गंभीर चुनौती है.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)